ভৌগোলিক নির্দেশক

ভৌগোলিক নির্দেশক (GI = Geographical Indication) হচ্ছে কোনো সামগ্ৰীতে ব্যবহার করা বিশেষ নাম বা চিহ্ন। কোনো একটা দেশের মাটি, জল, আবহাওয়া ও মানুষের সৃজনশীলতা মিলে কোনো পণ্য তৈরি হলে তাকে বলা হয় সেই দেশের ভৌগোলিক নির্দেশক (জিআই) পণ্য। আন্তর্জাতিক মেধাস্বত্ববিষয়ক সংস্থা "ওয়াল্ড প্রপার্টি রাইটস অর্গানাইজেশন" (WIPO) এর নিয়ম মেনে বিভিন্ন দেশ এই স্বীকৃতি ও সনদ দিয়ে থাকে। ভৌগোলিক নির্দেশক নাম বা চিহ্ন নিৰ্দিষ্ট সামগ্ৰীর ভৌগোলিক উৎস (যেমন: একটি দেশ, অঞ্চল বা শহর) অনুসারে নিৰ্ধারণ করা হয়। ভৌগোলিক স্বীকৃতিপ্রাপ্ত সামগ্ৰী নিৰ্দিষ্ট গুণগত মানদণ্ড বা নিৰ্দিষ্ট প্ৰস্তুত প্ৰণালী অথবা বিশেষত্ব নিশ্চিত করে। ভৌগোলিক স্বীকৃতিপ্রাপ্ত বিভিন্ন সামগ্ৰী নিৰ্দিষ্ট অঞ্চলটিতে বাণিজ্যিকভাবে উৎপাদন করার অধিকার এবং আইনি সুরক্ষা প্ৰদান করে।

উদাহরণস্বরুপ, ভৌগোলিক স্বীকৃতিপ্ৰাপ্ত আসামের মুগা সূতা চিহ্নই মুগা সূতায় নিৰ্মিত বস্ত্ৰ বা অন্যান্য সামগ্ৰীর গুণগত মানদণ্ড নিশ্চিতি প্ৰদান করে। আবার, ভৌগোলিক নির্দেশক হিসেবে স্বীকৃতি পাওয়া বাংলাদেশের জামদানী শাড়ি, যা এর গুনগত মান নিশ্চিত করে।

বাংলাদেশের ভৌগোলিক নির্দেশক পণ্যসামগ্ৰী 

কোনো একটা দেশের মাটি, পানি, আবহাওয়া ও মানুষের সৃজনশীলতা মিলে কোনো পণ্য তৈরি হলে তাকে বলা হয় সেই দেশের ভৌগোলিক নির্দেশক (জিআই) পণ্য। আন্তর্জাতিক মেধাস্বত্ববিষয়ক সংস্থা "ওয়াল্ড প্রপার্টি রাইটস অর্গানাইজেশন" (WIPO) এর নিয়ম মেনে বাংলাদেশের শিল্প মন্ত্রণালয়ের অধিন  পেটেন্ট, ডিজাইন ও ট্রেডমার্কস অধিদপ্তর (DPDT) এই স্বীকৃতি ও সনদ দিয়ে থাকে। 

বর্তমানে বাংলাদেশের নিবন্ধিত ও স্বীকৃত সনদ প্রাপ্ত  জি আই পণ্য ৫৫টি।  (৩০ এপ্রিল, ২০২৫ )। 

১৭ নভেম্বর, ২০১৬ সালে দেশের প্রথম ভৌগোলিক নির্দেশক (জিআই) পণ্য হিসেবে স্বীকৃতি পায় জামদানি শাড়ি।

১৭ আগস্ট ২০১৭ সালে পেটেন্ট, ডিজাইন ও ট্রেডমার্কস অধিদপ্তর বাংলাদেশের জাতীয় মাছ ইলিশকে বাংলাদেশী পণ্য হিসাবে বিশ্ব স্বীকৃতি অর্জনের কথা ঘোষণা করে। এর ফলে ইলিশ বাংলাদেশের দ্বিতীয় ভৌগোলিক নির্দেশক পণ্য হিসেবে নিবন্ধিত হয়।

২৭ জানুয়ারি ২০১৯ তারিখে খিরসাপাত আমকে বাংলাদেশের ৩য় ভৌগোলিক নির্দেশক পণ্য (খাদ্যদ্রব্য) হিসেবে ঘোষণা করা হয়।

২০২০ সালের ২৮ ডিসেম্বর ঢাকাই মসলিনকে বাংলাদেশের চতুর্থ ভৌগোলিক নির্দেশক পণ্য বলে স্বীকৃতি দেওয়া হয়।

২০২১ সালের ২৬ এপ্রিল রাজশাহী সিল্ককে ৫ম, রংপুরের ৭০০ বছরের ঐতিহ্যের ধারকবাহক রংপুরের শতরঞ্জিকে ৬ষ্ট, চিনিগুঁড়া চালকে ৭ম, দিনাজপুরের কাটারিভোগকে ৮ম এবং বিজয়পুরের সাদা মাটিকে ৯ম জিআই পণ্য বলে স্বীকৃতি দেওয়া হয়।

২০২২ সালের ২৪ এপ্রিল বাগদা চিংড়িকে বাংলাদেশের ভৌগোলিক নির্দেশক পণ্য বলে আনুষ্ঠানিকভাবে নিবন্ধন সনদ দেওয়া হয়। এটি বাংলাদেশের দশম জিআই পন্য।

ভারতের ভৌগোলিক নির্দেশক পণ্যসামগ্ৰী

পশ্চিমবঙ্গ 
তালিকার বিবরণ

নিম্নবর্ণিত সমস্ত পণ্য ভারতবর্ষের "বাংলা" রাজ্যের সরকার অধিনস্ত ভৌগোলিক নির্দেশক | সমস্ত পণ্য ভারত সরকার অধিনস্ত "সর্বভারতীয় সংস্কৃতি মন্ত্রক" দ্বারা স্বীকৃত ও আন্তর্জাতিক বাজারে আইনত রক্ষিত |

২০০৩ সালে পশ্চিমবঙ্গ তথা সমগ্র দেশের প্রথম জিআই হয়ে উঠে আসে দার্জিলিং চা, যা আজ সারা বিশ্বে "সেম্পেন অফ টি" নামে খ্যাত |

২০০৭ সালে কবিগুরুর শান্তিনিকেতন থেকে উঠে আসে রাজ্যের দ্বিতীয় জিআই তথা শান্তিনিকেতনী চর্মজাত সামগ্রী |

এরপরের বছর ২০০৮ সালে আরেক জিআই পশ্চিমবঙ্গ রাজ্য লাভ করে, এটি ছিল বাংলার সু প্রাচীন নকশি কাঁথা |

২০০৯,২০১১,২০১২ এই তিনটি বছরে রাজ্য লাভ করে বাংলার তিন সুকুশলী শাড়ির জিআই, 

এগুলি ছিল- শান্তিপুরী শাড়ি , ধনেখালি শাড়ি , বালুচরী শাড়ি |

২০১৩ সালে রাজ্য তথা সরকার তার তিনটি আমের ওপর জিআই লাভ করে, এগুলি ছিল - লক্ষ্মণভোগ আম , ফজলি আম , হিমসাগর আম |

২০১৫ সালে বাংলার প্রথম মিষ্টান্ন হিসাবে "জয়নগরের মোয়া" উঠে আসে, জিআইপ্রাপ্ত এই মিষ্টান্ন ও তার কারিগরদের অভিনন্দন জানান প্রধানমন্ত্রী নরেন্দ্র মোদী  (কৃষ্ণনগর সভা, ২০১৬ সাল, বিধানসভা নির্বাচন )

২০১৭ সালে বাংলার ৫ টি পণ্যের জিআই আসে, এগুলি ছিল - তুলাইপাঞ্জি চাল , গোবিন্দভোগ চাল , সীতাভোগ , মিহিদানা ও বাংলার রসগোল্লা

এইবছরটি ইতিহাসে রসগোল্লার জন্য ঐতিহাসিক হয়ে থাকবে, কারণ এই পণ্য উড়িষ্যা ও বাংলার মাঝে দ্বন্দ্ব সৃষ্টি করে | উড়িষ্যার হার হয়, পরবর্তী কালে উড়িষ্যার সরকার নিজেদের "উড়িষ্যার রাসা গোলা" নামক এক অন্য মিষ্টান্নের জিআই লাভ করে | রসগোল্লা "বাংলার রসগোল্লা" নামে পরিচিতি লাভ করে |

২০১৮ সাল হয়ে ওঠে বাংলার কৃষ্টি - কলা - কারুকার্যের জন্য এক আদর্শ বছর,

এই বছরে বাংলার পটচিত্র , মাদুরকাঠি , ছৌ মুখোশ , বাংলার ডোকরা , কুশমন্ডির মুখোশ , মনসা চালি ,  বাঁকুড়ার ঘোড়া আন্তর্জাতিক জিআই লাভ করে |

কুশমন্ডির মুখোশ পরবর্তীতে লন্ডন অনুষ্ঠিত আন্তর্জাতিক মঞ্চে প্রদর্শিত হয় |

বাঁকুড়ার টেরাকোটা আর্টের ঘোড়াকে সর্বভারতীয় সম্পদ হিসেবে আখ্যা দেন প্রধানমন্ত্রী নরেন্দ্র মোদী |

 ২০২১ সালে সিকিম সরকার তার সুবিখ্যাত ডাল্লে খুরসানি আচারের জন্য জি আই লাভ করে | 

কিন্তু পশ্চিমবঙ্গ সরকারের অনুরোধে একই জি আই পরিধি পশ্চিমবঙ্গ অবধি বর্ধিত করা হয় | কারণ পশ্চিমবঙ্গের উত্তরের দার্জিলিং এবং কালিম্পং দুই জেলাতেই এটির চল যথেষ্ট লক্ষণীয় |

২০২৪ সালে রাজ্য আরও ৬ টি পণ্যের জিআই লাভ করে, এগুলি হলো - গরদ শাড়ি , সুন্দরবন মধু , টাঙ্গাইল শাড়ি, কোরিয়াল শাড়ি, বাংলার মসলিন কাপড় ও কালো নুনিয়া চাল |

সুপ্রাচীনকাল ধরে সর্বভারতীয় ক্ষেত্রে বাংলার সনাতনী সংস্কৃতির মুখ লাল পাড়ের কোরিয়াল শাড়ি অবশেষে জিআই পরিচিতি লাভ করে |

২০২৫ সালে রাজ্য আরও ৭ টি পণ্যের ওপর জি আই লাভ করে | 

এগুলি ছিল মালদা সিল্ক ইয়ার্ন, মুর্শিদাবাদের ছানাবড়া, রাধুনিপাগল চাল,
কামারপুকুরের সাদা বোঁদে, বাংলার নলেন গুড়ের সন্দেশ, বিষ্ণুপুরের
মতিচূর লাড্ডু এবং বারুইপুরের পেয়ারা |

সর্বশেষ এপ্রিল, ২০২৫ সন অবধি বাংলা রাজ্যের কাছে ৩৬ টি জিআই / ভৌগোলিক নির্দেশক পণ্যের স্বীকৃতি বর্তমান |

স্বীকৃত সকল পণ্যের তালিকা -

১. দার্জিলিং চা- ২০০৩ সালে দার্জিলিং চা ভারতের ভারতীয় পেটেন্ট অফিসের মাধ্যমে  ভারতের প্রথম পণ্য হিসাবে ২০০৪ -২০০৫ সালে জিআই ট্যাগ লাভ করে।
২. শান্তিনিকেতনী চর্মজাত সামগ্রী - ২০০৭
৩. নকশি কাঁথা- ২০০৮ সালে ভারতের পশ্চিমবঙ্গ রাজ্য নকশি কাঁথার ভৌগোলিক স্বীকৃতি পায়।
৪. শান্তিপুরী শাড়ি - ২০০৯
৫. ধনেখালি শাড়ি - ২০১১
৬. বালুচরী শাড়ি - ২০১২
৭. লক্ষ্মণভোগ আম - ২০১৩
৮. ফজলি আম - ২০১৩
৯. হিমসাগর আম - ২০১৩
১০. জয়নগরের মোয়া - ২০১৫
১১. তুলাইপাঞ্জি চাল - ২০১৭
১২. গোবিন্দভোগ চাল - ২০১৭
১৩. সীতাভোগ -২০১৭
১৪. মিহিদানা - ২০১৭
১৫. রসগোল্লা - ২০১৭
১৬. পটচিত্র - ২০১৮
১৭. মাদুরকাঠি - ২০১৮
১৮. ছৌ মুখোশ -২০১৮
১৯. ডোকরা - ২০১৮
২০. কুশমন্ডির কাঠের মুখোশ - ২০১৮
২১. মনসা চালি - ২০১৮
২২. বাঁকুড়ার ঘোড়া - ২০১৮
২৩. ডাল্লে খুরসানি - ২০২১
২৪. গরদ শাড়ি - ২০২৪
২৫. সুন্দরবন মধু - ২০২৪
২৬. কোরিয়াল শাড়ি - ২০২৪
২৭. কালো নুনিয়া চাল - ২০২৪
২৮. বাংলার মসলিন - ২০২৪
২৯. টাঙ্গাইল শাড়ি (পশ্চিমবঙ্গ) - ২০২৪
৩০. মালদা নিস্তারি সিল্ক ইয়ার্ন - ২০২৫
৩১. মুর্শিদাবাদের ছানাবড়া - ২০২৫
৩২. রাধুনিপাগল চাল - ২০২৫
৩৩. কামারপুকুরের সাদা বোঁদে - ২০২৫
৩৪. বাংলার নলেন গুড়ের সন্দেশ - ২০২৫
৩৫. বিষ্ণুপুরের মতিচূর লাড্ডু - ২০২৫
৩৬. বারুইপুরের পেয়ারা - ২০২৫

আসাম 
 আসাম চা
 মুগা
 কাৰ্বি-আংলংর আদা
 তেজপুরের লিচু

এছাড়াও জহা চাউল, সৰ্থেবারীর কাঁহ-পিতলর শিল্প, কাৰ্বি বস্ত্ৰশিল্প এবং গোয়ালপারার শীতল পাটীর জন্যে ভৌগোলিক স্বীকৃতি বিভাগে কেন্দ্ৰীয় সরকারের কাছে আবেদন করা হয়েছে।
-->

তথ্যসূত্র 

অর্থনৈতিক ভূগোল
মেধা সম্পদ আইন
ট্রেডমার্ক আইন
ভৌগোলিক নির্দেশক